



**Vzorový aukčný poriadok pre IS EVO ver. 18.0**



**Verzia 1.0**

**04/2019**

**UPOZORNENIE:**

V tomto dokumente nájdete Vzorový aukčný poriadok pre IS EVO ver. 18.0, ktorý je potrebné upraviť podľa nastavení elektronickej aukcie, ktorú plánujete uskutočniť. Jedná sa najmä o polia v hranatých zátvorkách, písané modrým písmom, napr. [*verejný obstarávateľ*], [najnižšiu cenu] a pod.

**VZOROVÝ AUKČNÝ PORIADOK**

Po úvodnom úplnom vyhodnotení ponúk vyzve [*verejný obstarávateľ*] všetkých uchádzačov, ktorých ponuky spĺňajú určené podmienky na účasť v procese elektronickej aukcie (ďalej aj ako „evoAukcia“) a neboli vylúčené. [*Verejný obstarávateľ*] použije pri zadávaní zákazky elektronickú aukciu podľa § 54 zákona o verejnom obstarávaní.

Elektronická aukcia sa bude vykonávať prostredníctvom elektronických zariadení na internete prostredníctvom systému EVO a jeho programového vybavenia pre evoAukciu. Základné informácie týkajúce sa realizácie evoAukcie prostredníctvom systému EVO sú uvedené v „*Príručke Záujemca/Uchádzač - elektronická aukcia*“.

1. **Účel a predmet evoAukcie**

* 1. Účelom evoAukcie je zostaviť poradie ponúk automatizovaným vyhodnotením, ktoré sa uskutoční po úvodnom úplnom vyhodnotení ponúk.
	2. [Verejný obstarávateľ] skutočnosť, že použije elektronickú aukciu, uviedol v oznámení o vyhlásení verejného obstarávania.
	3. EvoAukcia je realizovaná prostredníctvom systému EVO. Základné informácie týkajúce sa realizácie evoAukcie prostredníctvom systému EVO sú uvedené v „*Príručke Záujemca/Uchádzač - elektronická aukcia*“, ktorá sa nachádza na webovej stránke: <https://www.uvo.gov.sk/extdoc/2165/ManualEAukcia_Uchadzac_1910>.
	4. Predmet evoAukcie na vyhodnotenie ponúk v rámci evoAukcie bude uvedený vo výzve na účasť v evoAukcii, prípadne v jej prílohe.
	5. Kritériom na vyhodnotenie ponúk je [**najnižšia cena za predmet zákazky s DPH]**.
	6. Uchádzači budú v elektronickej aukcii zadávať [**ceny v EUR s DPH**, pričom uchádzači budú navrhovať nové ceny samostatne pre jednotlivé položky predmetu zákazky uvedené v Prílohe č. XXX (položky č. 1 až XX)].
	7. V rámci systému EVO bude použitá evoAukcia na [najnižšiu cenu], otvorený typ.
1. **Úvodné úplné vyhodnotenie ponúk**
	1. Pred otvorením evoAukcie [verejný obstarávateľ] vykoná úvodné úplné vyhodnotenie ponúk v súlade s § 53 a § 54 ods. 6 zákona o verejnom obstarávaní.
	2. V rámci nastavenia evoAukcie budú výsledky úvodného úplného vyhodnotenia ponúk uchádzačov nastavené ako **vstupné hodnoty, ktoré budú záväzné**. Uchádzač počas elektronickej aukcie môže predkladať nové [ceny].
2. **Výzva na účasť v evoAukcii**
	1. Na účasť do evoAukcie budú vyzvaní tí uchádzači, ktorí budú vyhodnotení komisiou na vyhodnotenie splnenia podmienok účasti a na vyhodnotenie ponúk, že splnili podmienky účasti, a ktorých ponuky neboli vylúčené.
	2. Po otvorení evoAukcie odošle systém EVO uchádzačom správu o otvorení evoAukcie obsahujúcu odkaz na výzvu na účasť v evoAukcii. Systém EVO zasiela správu o otvorení evoAukcie ako e‑mailovú správu na e-mailovú adresu, ktorú uchádzač uviedol pri registrácií do portálu ÚVO. Správa o otvorení evoAukcie zasielaná uchádzačom obsahuje linku na web stránku výzvy na účasť v evoAukcii a linku na web stránku príslušnej evoAukcie.
	3. Pozvaní uchádzači postupujú podľa inštrukcií uvedených vo výzve na účasť v evoAukcii a jej prílohách.
	4. Po otvorení evoAukcie je definícia parametrov evoAukcie, predmet evoAukcie, zoznam vyzvaných uchádzačov evoAukcie a obsah výzvy na účasť v evoAukcii nemenný.
	5. Výzva na účasť v evoAukcii v súlade s § 54 ods. 7 zákona o verejnom obstarávaní je v systéme EVO implementovaná ako web stránka obsahujúca dokument samotnej výzvy, ktorá je prístupná len prihlásenému uchádzačovi v evoAukcii. Výzva je prístupná po otvorení evoAukcie.
		1. Súčasťou výzvy môžu byť prílohy k výzve. Prílohou sa rozumie dokument, ktorý sa nachádza na web stránke výzvy na účasť v evoAukcii.
		2. Príloha obsahuje informácie, ktoré verejný obstarávateľ považuje za nevyhnutné oznámiť uchádzačom pred začiatkom evoAukcie, resp. ktorá môže upresňovať tento aukčný poriadok. Príloha k výzve môže byť:
			* + Verejná - spoločná a rovnaká pre všetkých uchádzačov alebo
				+ Súkromná – patrí a je prístupná len pre uchádzača, ktorému bola zaslaná výzva.
3. **Individuálne pripojenie k používanému elektronickému zariadeniu**
	1. Technické požiadavky a pripojenie
		1. Počítač, prostredníctvom ktorého sa bude realizovať účasť v evoAukcii musí byť pripojený na verejnú dátovú sieť Internet.
		2. Pre bezproblémový priebeh účasti v rámci evoAukcie je potrebné použiť niektorý z nasledujúcich podporovaných webových prehliadačov:
		* Microsoft Internet Explorer verzia 11 alebo vyššia,
		* Microsoft Edge verzia 40 alebo vyššia,
		* MozillaFirefox verzia 57 alebo vyššia,
		* GoogleChrome verzia 60 alebo vyššia,
		* Safari verzia 12 alebo vyššia,
		* Opera verzia 50 alebo vyššia.
		1. V internetovom prehliadači je potrebné mať povolený javascript. EvoAukcia sa pri otvorení zobrazí v slovenskom jazyku a je možné ju prepnúť do anglického jazyka. Desatinné miesta sa oddeľujú čiarkou.
	2. Uchádzači vstúpia na príslušnú web stránku evoAukcie v systéme EVO, ktorá je uvedená vo výzve na účasť v evoAukcii.
	3. Na príslušnú web stránku evoAukcie môže uchádzač vstúpiť kliknutím na linku uvedenú vo výzve na účasť v evoAukcii. Uchádzači sa musia prihlásiť svojím prihlasovacím menom a heslom. Prihlasovacie heslo uchádzača je to isté, ktoré uviedol pri registrácii na portál ÚVO.
	4. [Verejný obstarávateľ] upozorňuje uchádzačov, aby si nastavili svoj počítač a aplikáciu pre prácu s elektronickou poštou tak, aby e-maily zasielané systémom EVO neboli kvalifikované ako spam a neboli presmerované do nevyžiadanej pošty, resp. aby si uchádzači overovali doručenú poštu aj v priečinku nevyžiadanej pošty.
4. **Začiatok evoAukcie**
	1. V súlade s § 54 ods. 9 zákona o verejnom obstarávaní evoAukciu možno realizovať najskôr po uplynutí dvoch pracovných dní odo dňa odoslania výzvy na účasť v evoAukcii. V prípade, že sa uchádzač prihlási na stránku evoAukcie (otvorí doručenú linku) pred otvorením aukčnej siene alebo po jej uzavretí, bude táto stránka zobrazená v pasívnom móde – nebude možné zadávať ponuky.
	2. Aukčná sieň sa otvorí až uplynutím dátumu a času stanoveného ako začiatok evoAukcie. Celý systém evoAukcie sa riadi časom na serveri evoAukcie.
	3. Systém EVO po otvorení aukčnej siene rozpošle e-mailovú správu o otvorení aukčnej siene. E‑mailová správa má len informatívny charakter, uchádzač sa môže prihlásiť do aukčnej siene aj bez doručenia tejto e-mailovej správy. Prípadné nedoručenie tejto e‑mailovej správy o otvorení aukčnej siene nie je technickou chybou. Ide len o informatívnu e-mailovú správu.
	4. Informácie o termínoch evoAukcie a informácia o systémovom čase na serveri evoAukcie sú zobrazené v aukčnej sieni.
5. **Priebeh evoAukcie**
	1. [Verejný obstarávateľ] nesmie zasahovať do priebehu evoAukcie a nebude vykonávať zmeny v zadaných ponukách uchádzačov a to ani na požiadanie uchádzača.
	2. [Verejný obstarávateľ] nebude v priebehu evoAukcie odpovedať uchádzačom na ich otázky týkajúce sa evoAukcie zaslané poštou, e-mailom, telefonicky alebo iným spôsobom.
	3. Uchádzači sú povinní priebežne sa oboznamovať s obsahom e-mailových správ, ktoré im systém EVO automaticky vygeneruje a zašle na e-mailovú adresu, ktorú uviedli pri registrácii na portáli ÚVO. E-mailové správy v priebehu evoAukcie môžu obsahovať rôzne oznamy a usmernenia od [verejného obstarávateľa], ktoré sú publikované prostredníctvom komunikačného modulu elektronickej aukcie systému EVO. Tie isté správy sú dostupné aj v prostredí evoAukcie – v aukčnej sieni v časti „Správy odoslané obstarávateľom pre všetkých uchádzačov“ a zároveň sa v aukčnej sieni uchádzačovi zobrazia v momente ich odoslania verejným obstarávateľom, ak také správy odošle počas evoAukcie.
	4. **[V priebehu evoAukcie môže byť (v závislosti od nastavenia evoAukcie konzultantom verejného obstarávateľa) uchádzačom sprístupnená informácia o najlepšej ponuke**, ktorá je v danom čase aktuálna].
	5. **Ponuka predkladaná uchádzačom nebude systémom EVO akceptovaná, ak nebude splnená podmienka minimálneho rozdielu medzi registrovanou ponukou uchádzača a navrhovanou ponukou uchádzača.** Výška požadovaného minimálneho rozdielu je zobrazená na stránke aukčnej siene.
	6. [V rámci evoAukcie na najnižšiu cenu nie je možné, aby uchádzači upravovali cenu smerom nahor a to ani v rámci jednotlivých položiek aj v prípade, že by celková cena spĺňala požiadavku na minimálny rozdiel oproti poslednej registrovanej ponuke uchádzača.]
	7. [Výška minimálneho rozdielu je nastavená v každej evoAukcii verejným obstarávateľom individuálne a jej hodnota môže byť aj 0 – vtedy systém nekontroluje minimálny rozdiel.]
	8. [Zároveň je zadané časové navýšenie ukončenia evoAukcie. Toto je nastavené v každej evoAukcii verejným obstarávateľom individuálne a jeho hodnota môže byť aj 0 – vtedy nedochádza k navýšeniu času ukončenia evoAukcie pri podaní ponuky pred jej koncom.]
6. **Ukončenie evoAukcie**
	1. Ukončenie evoAukcie sa vykoná v súlade s vopred nastavenými parametrami evoAukcie, ktoré sú uvedené vo výzve na účasť v evoAukcii.
	2. [Elektronická aukcia bude s otvoreným koncom s definovaným časovým navýšením ukončenia podľa bodu 6.8. Časové navýšenie umožní uchádzačom predkladať nové návrhy cien aj po uplynutí stanoveného konca evoAukcie v prípade, že nový návrh bude spĺňať podmienku minimálneho rozdielu a bude predložený pred uplynutím daného časového navýšenia pred ukončením evoAukcie. Týmto dôjde k posunu stanoveného konca evoAukcie o stanovené časové navýšenie od predpokladaného času ukončenia evoAukcie.]
	3. Po ukončení evoAukcie systém EVO vykoná výsledné automatizované vyhodnotenie ponúk v súlade s definovaným kritériom na vyhodnotenie ponúk.
	4. Systém EVO rozpošle každému uchádzačovi evoAukcie e-mailovú správu s informáciou o ukončení evoAukcie a odkazom na stránku ukončenej evoAukcie, kde je možné zobraziť aj výsledný protokol evoAukcie pre uchádzača. Výsledný protokol evoAukcie pre uchádzača bude pripojený aj do odoslanej emailovej správy s informáciou o ukončení evoAukcie.
	5. Po ukončení evoAukcie nie je uchádzačom v evoAukcii umožnené predkladať nové návrhy ponúk.
	6. Verejný obstarávateľ upozorňuje uchádzačov, že ponuky predložené v posledných sekundách môžu, ale nemusia byť spracované systémom EVO. Keďže medzi časom odoslania ponuky z počítača uchádzača a časom prijatia ponuky v systéme EVO uplynie nejaký čas, ktorý je závislý od rýchlosti a kvality internetového pripojenia a samotného počítačového vybavenia, môže sa stať, že ponuky predložené v posledných sekundách budú systémom EVO prijaté po lehote na ukončenie evoAukcie ako takej a nebudú systémom EVO spracované. Uvedené nie je chybou systému EVO. Z uvedeného dôvodu je predkladanie ponuky v posledných sekundách evoAukcie na zvážení a zodpovednosti uchádzača.
7. **Úspešný uchádzač (uchádzači)**
	1. Úspešným uchádzačom sa stane ten, ktorého ponuka bude vyhodnotená evoAukciou a jej automatizovaným vyhodnotením ako ponuka s poradím na mieste, ktoré je v súlade s nastaveným počtom úspešných uchádzačov evoAukcie. Poradie ostatných uchádzačov na ďalších miestach sa stanoví evoAukciou a jej automatizovaným vyhodnotením.
	2. V prípade, ak dvaja, alebo viacerí uchádzači predložia v rámci úvodného vyhodnotenia ponúk rovnaké ponuky (napr. rovnakú najnižšiu cenu za celý predmet zákazky) a nezmenia ju v priebehu evoAukcie, potom [verejný obstarávateľ] určí úspešného uchádzača podľa nasledujúcich kritérií:

[V prípade rovnosti najnižšej ceny za celý predmet zákazky o poradí rozhoduje najnižšia cena v položke č. 1 - XXX. V prípade rovnosti ceny (t. j. položky č. 1 - XXX) u viacerých uchádzačov o poradí rozhoduje najnižšia cena v položke č. 2 – ZZZ.]

1. **Ostatné podmienky a pravidlá**
	1. Za technickú chybu systému EVO sa nebude považovať „zlyhanie počítača“ na strane uchádzača, ani zlyhanie internetového pripojenia na strane uchádzača, prerušenie dodávky elektrického prúdu a pod., ktoré spôsobia nefunkčnosť počítača uchádzača alebo jeho neschopnosť zúčastniť sa evoAukcie. Preto sa uchádzačom odporúča mať pripravené záložné riešenie v prípade takejto situácie.
	2. [Verejný obstarávateľ] zopakuje celú evoAukciu v nasledujúcich prípadoch:
		1. Ak sa preukáže, že [verejný obstarávateľ] nesprávne nastavil parametre evoAukcie, ktoré sú v rozpore s výzvou na účasť v evoAukcii, alebo sú nesprávne zadané vstupné hodnoty uchádzača,
		2. Ak sa preukáže, že počas priebehu evoAukcie došlo k výpadku alebo technickej chybe systému EVO na strane prevádzkovateľa a prevádzkovateľ uvedenú skutočnosť potvrdí.
		3. Ak sa preukáže, že počas priebehu evoAukcie došlo k neštandardnému správaniu sa systému EVO, ktoré je v rozpore s príručkou prevádzkovateľa systému EVO, alebo sa zistí nová, doteraz neobjavená chyba v systéme EVO a prevádzkovateľ uvedenú skutočnosť potvrdí. Za chybu sa nepovažuje odlišné správanie sa aukčného systému EVO v porovnaní so správaním sa iného aukčného systému.
2. **Odporúčania**
	1. [Verejný obstarávateľ] uchádzačom odporúča, aby mali počas evoAukcie k dispozícii potrebné osoby uchádzača, ktoré budú odborne, pozične, funkčne oprávnené rozhodovať o „vylepšení“ ponuky. „Vylepšená“ ponuka by mala uchádzačovi pokryť všetky náklady + primeraný zisk na zabezpečenie predmetu zákazky, a to ako po stránke kvalitatívnej, tak aj odbornej, časovej, vecnej a pod. Uchádzači by mali mať ešte pred začatím evoAukcie určenú cenovú hranicu, pod ktorú nemôžu svoje ceny znížiť, ak majú zabezpečovať predmet zákazky v určených medziach obchodných podmienok v zadefinovaných vecných a kvalitatívnych povinnostiach.
	2. [Verejný obstarávateľ] uchádzačom odporúča, aby sa po obdržaní výzvy na účasť v evoAukcii prostredníctvom systému EVO prihlásili do evoAukcie s cieľom overiť si prihlasovacie meno a heslo. Keďže medzi otvorením evoAukcie a otvorením aukčnej siene uplynú minimálne 2 celé pracovné dni, bude mať uchádzač viac času na riešenie prípadných problémov ako v prípade, ak to zistí až po otvorení aukčnej siene.
	3. [Verejný obstarávateľ] aj vzhľadom na bod 9.2 odporúča uchádzačom, aby si pripravili záložný scenár pre prípad poruchy (záložný počítač, záložné internetové pripojenie, plne nabitá batéria v notebooku pre prípad výpadku dodávky elektrickej energie a pod.).
	4. [Verejný obstarávateľ] uchádzačom odporúča, aby v prípade neštandardného správania sa systému EVO, alebo podozrenia na chybu a pod. tento stav priebežne zdokumentovali vytvorením snímok obrazovky, ktoré budú použité pri preukazovaní neštandardného správania sa systému EVO.